Chuck Norris

**Carlos Ray** (Ryan, Oklahoma, 10 di marzu 1940 - Kauai, 19 di marzu 2026), megghiu canusciutu comu **Chuck Norris**, fu 'n famusu atturi statunitenzi.

## Biugrafìa
Natu di matri irlannisa e patri appartinenti â tribù inniana dî Cherokee, addivintau cèlibbri pi la sò abbilitati ntô campu di l'arti marziali.

## Carrera
### Arti marziali
Arristatu òrfanu dû patri a 10 anni, a 16 si trasfirisci cu la famigghia n California unni s'arrola ntâ Aviazzioni Militari Statunitenzi chi lu porta n'Corea; ccà havi li primi cuntatti cu li arti marziali e si spicializza ntâ arti autòctuna dû tangsudo. Turnatu 'n California ntô 1962, si dèdica ô nzignamentu di li arti marziali, grapennu diversi scoli e addivintannu attilleta agunista. Vinci pi 7 anni cunsicutivi, dû 1968 ô 1974, il titolu dû campioni dû munno dû karate e ntô 1968 veni nziritu ntâ Hall of Fame risirvata a li cinturi nìuri. Ntô 1975 veni nnuminatu Strutturi dû Annu, mentri ntô 1977 addiventa Omu dû annu. Lu ricanuscimentu cchiù mpurtanti l'arricivi parò ntô 1997 quannu addiventa lu primu omu dû emisferu occidintali a èssiri nnuminatu *Black Belt Grand Master* dû ottavu gradu. Chista, chi rapprisenta una di li unurificenzi cchiù mpurtanti ntô taekwondo, fu assignata a un occidintali doppu 4500 anni di tradizzioni.

### Cìnima
La carrera dû atturi nizzia grazzi a un sò addevu, Steve McQueen. La sò prima apparizzioni cinematogràfica avveni ntô cèlibbri film *Lu urlu dû Chen tirrurizza macari l'occidenti*, direttu e ntirpritatu di Bruce Lee (*The Way of the Dragon*, èpicu lu scuntru finali tra li dui ntô Colosseo). Lu primu rolu di prutagunista assulutu arriva ntô 1978 ntô film *Good Guys Wear Black*. Prenderà parte a oltre 30 film ntô ruolu dû protagonista assulutu, tra cui *Invasion U.S.A.*, *Missing In Action* e *Delta Force*. Ntô 1993 nizzia la sò seri televisiva *Walker Texas Ranger*, chi lu vidi mpegnatu ntô rolu dû ranger Cordell Walker, ncintrata supra l'avvinturi dî curaggiusi tutura dâ liggi a Dallas.

### Li ''Chuck Norris facts''
Chuck Norris fu cuinvoltu ntô li ùritimi anni d'un finòminu dû Internet notu 'n ngrisi comu Chuck Norris facts; attraversu nummurusi media ligati a Internet (e-mail, newsgroup, siti Web) vennu cuntinuamenti diffusi, a scopu guliàrdicu, nutizzi mmintati e nverusìmuli supra dû iddu. Assai iddi hannu a chi vìdiri cu la forza, la masculinità e l'abbilità ntê arti marziali dû atturi, esaggirati cu ntenti umurìstici.

## Filmografìa
* *The Wrecking Crew* (1969)
* *Lu urlu dû Chen tirrorizza anche lu occidente* (1972)
* *The Student Teachers* (1973)
* *Slaughter in San Francisco* (1974)
* *The Warrior Within* (1976) (ducumentariu)
* *Bruce Lee, the Legend* (1977) (ducumentariu)
* *Breaker! Breaker!* (1977)
* *Good Guys Wear Black* (1978)
* *A Force of One* (1979)
* *The Octagon* (1980)
* *An Eye for an Eye* (1981)
* *Silent Rage* (1982)
* *Forced Vengeance* (1982)
* *Lone Wolf McQuade* (1983)
* *Missing in Action* (1984)
* *Missing in Action 2* (1985)
* *Code of Silence* (1985)
* *Invasion U.S.A.* (1985)
* *The Delta Force* (1986)
* *The Karate Kommandos* (1986)
* *Missing in Action III* (1988)
* *Hero and the Terror* (1988)
* *The Hitman* (1991)
* *Sidekicks* (1992)
* *Hellbound* (1994)
* *Top Dog* (1995)
* *Forest Warrior* (1996)
* *Bells of Innocence* (2003)
* *Dodgeball: A True Underdog Story* (2004)
* *The Cutter* (2005)

## Lijami di fora

* (en) situ web ufficiali
* (en) The Chuck Norris Dictionary @ CelebrityDictionary.com
* Internet Movie Data base

Norris, Chuck
Norris, Chuck
Norris, Chuck